钦定古今图书集成/历象汇编/岁功典/第037卷 > 《广西志书》 > 上巳日燕太学听弹琴诗序 韩愈
## 钦定古今图书集成/历象汇编/岁功典/第037卷 > 《广西志书》 > 上巳日燕太学听弹琴诗序 韩愈

“与众乐之之谓‘乐’。”乐而不失其正，又乐之尤者也。四
方无《𩰚争》金革之声，京师之人，既庶且丰。天子念致
理之艰难，乐居安之闲暇，肇置三令节，诏公卿群有
司，至于其日，率厥官属，饮酒以乐，所以同其休，宣其
和，感其心，成其文者也。三月初吉，实惟其时。司业武
公少仪，于是总太学儒官三十有六人，列燕于祭酒
之堂。樽酒既陈，肴羞惟时，盏斝叙行，献酬有容，歌《风《雅》之古辞，斥靡曼之新声，褒衣危冠，愉愉如也。有一
儒生，魁然其形，抱琴而来，历阶而升，坐于樽俎之南。
鼓有虞氏之《南风》，赓之以文王宣父之操，优游夷愉，
广厚高明，追三代之遗音，想舞雩之咏叹，及暮而还，
皆充然若有所得也。武公于是作歌诗以美之，命属
官咸作之，命四门博士昌黎韩愈叙之。